Nafarroako Parlamentuko Mahaiak, 2020ko urtarrilaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Bonilla Zafra jaunak aurkezturiko galdera, Erresuma Batuko Brexitarengatiko ekintzei eta kostu ekonomikoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko urtarrilaren 20an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Alberto Bonilla Zafra jaunak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

1. Nafarroako Gobernuak zer ekintza darabil gogoan Erresuma Batuko Brexitak berehala ekarriko duen agertokirako?

2. Nafarroako Gobernuak ba al daki Brexitak Nafarroako ekonomian zer kostu izanen duen gutxi gorabehera?

3. Nafarroako Gobernuak zer komunikazio-ekintza darabil gogoan enpresei eta herritarrei begira?

4. Gobernuak zer ekintza abiaraziko du Erresuma Batuko nafarren eskubideak babesteko eta horiei segurtasuna emateko?

Iruñean, 2020ko urtarrilaren 14an

Foru parlamentaria: Alberto Bonilla Zafra